Dick Wolf
Richard Anthony Wolf (sündinud 20. detsembril 1946) on Ameerika Ühendriikide filmi- ja teleprodutsent. Ta on enim tuntud frantsiisi "Seaduse nimel" loomise poolest. Aastast 1990 on "Seaduse nimel" frantsiisi all ilmunud kuus draamaseriaali ning neli rahvusvahelist kõrvalteost. Ta on ka frantsiiside "Chicago" ning "FBI" looja ja produtsent. Wolf on kirjutanud neli raamatut, millest kolm on ilukirjanduslikud politseidraamad ning üks mitteilukirjanduslik sarja "Seaduse nimel" kaasraamat. Wolf on võitnud mitmeid auhindu, sealhulgas Emmy. Ta on Television Hall of Fame'i liige ning tema jalajälg on Hollywoodi kuulsuste alleel.